CELEX: 32020D0530
Language: ro
Date: 2020-04-16 00:00:00
Title: Decizia (PESC) 2020/530 a Consiliului din 16 aprilie 2020 de prelungire a mandatului șefului misiunii Uniunii Europene de consiliere în sprijinul reformei sectorului de securitate din Irak (EUAM Irak)

17.4.2020   
               
               
                  RO
               
               
                  Jurnalul Oficial al Uniunii Europene
               
               
                  L 120/1
               
            
         DECIZIA (PESC) 2020/530 A CONSILIULUI
         din 16 aprilie 2020
         de prelungire a mandatului șefului misiunii Uniunii Europene de consiliere în sprijinul reformei sectorului de securitate din Irak (EUAM Irak)
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 42 alineatul (4) și articolul 43 alineatul (2),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:
         
                     (1)
                  
                  
                     La 16 octombrie 2017, Consiliul a adoptat Decizia (PESC) 2017/1869 (1) prin care a instituit o misiune a Uniunii Europene de consiliere în sprijinul reformei sectorului de securitate din Irak (EUAM Irak).
                  
               
                     (2)
                  
                  
                     La 11 decembrie 2019, Comitetul politic și de securitate a adoptat Decizia (PESC) 2019/2188 (2) de numire a domnului Christoph BUIK în calitatea de șef al misiunii EUAM Irak pentru perioada 1 ianuarie 2020-17 aprilie 2020.
                  
               
                     (3)
                  
                  
                     La 7 aprilie 2020, Consiliul a adoptat Decizia (PESC) 2020/513 (3) de prelungire a mandatului EUAM Irak până la 30 aprilie 2022.
                  
               
                     (4)
                  
                  
                     Înaltul Reprezentant al Uniunii pentru afaceri externe și politica de securitate a propus prelungirea mandatului domnului Christoph BUIK în calitatea de șef al misiunii EUAM Irak pentru perioada cuprinsă între 18 aprilie 2020 și 17 aprilie 2021,
                  
               ADOPTĂ PREZENTA DECIZIE:
         
            Articolul 1
            Mandatul domnului Christoph BUIK în calitatea de șef al misiunii EUAM Irak se prelungește până la 17 aprilie 2021.
         
         
            Articolul 2
            Prezenta decizie intră în vigoare la data adoptării.
            Se aplică din 18 aprilie 2020.
         
         
            Adoptată la Bruxelles, 16 aprilie 2020.
            
               
                  Pentru Consiliu
               
               
                  Președintele
               
               G. GRLIĆ RADMAN
            
         
         
            (1)  Decizia (PESC) 2017/1869 a Consiliului din 16 octombrie 2017 privind misiunea Uniunii Europene de consiliere în sprijinul reformei sectorului de securitate din Irak (EUAM Irak) (JO L 266, 17.10.2017, p. 12).
         
            (2)  Decizia (PESC) 2019/2188 a Comitetului politic și de securitate din 11 decembrie 2019 privind numirea șefului misiunii Uniunii Europene de consiliere în sprijinul reformei sectorului de securitate din Irak (EUAM Irak) (EUAM Irak/3/2019) (JO L 330, 20.12.2019, p. 50).
         
            (3)  Decizia (PESC) 2020/513 a Consiliului din 7 aprilie 2020 de modificare a Deciziei (PESC) 2017/1869 privind misiunea Uniunii Europene de consiliere în sprijinul reformei sectorului de securitate din Irak (EUAM Irak) (JO L 113, 8.4.2020, p. 38).